蕭丁泰

蕭丁泰（），字吉甫，号大茹，湖廣承天府汉阳县人，明朝政治人物。

生平 
少从父读书京师，为顾宪成所赏重。万历二十八年（1600年）庚子科湖廣乡试舉人，二十九年（1601年）聯捷辛丑科進士，初授行人司行人，三十七年奉使册封淮府金华王戴塨长子翊铕为金华王，夫人江氏为金华王妃。擢兵部主事，四十年七月典陜西壬子科乡试。歴兵部郎中、浙江参政、陕西关南道按察使、山西右布政使、陜西左布政使，时魏忠贤柄政，罗织清流，丁泰廉正无援，乃谢官归。崇祯初起用，歴四省六任藩伯，丰财节用，支给边储，皆得要领。晩任黔藩，值水西叛，与总督朱燮元调兵食，议剿抚，以劳瘁殁，燮元为特请祭恤。子萧骧彦，字千里，天啓丁卯拔贡，考授通判，崇祯丁丑省亲于黔，总制朱燮元见之，伟其材干，以将材题请改授游击，从都督范廷弼讨苗仲阿秀等，计擒之，升参将。屡立战功，加副总兵，镇守六广河。升贵州总兵，都督佥事，卒于官。孫萧企昭，字文超，顺治丁酉副榜，入太学，著有《燕台制义》。

家族 
祖萧逵，以明经知泰安州。父萧良有，國子監祭酒；长子。

参考文献

D
汉阳人
萬曆二十八年庚子科舉人
明朝行人司行人
明朝兵部主事
明朝兵部郎中
明朝浙江布政使司參政
明朝陕西按察使
明朝陕西布政使
明朝山西布政使
明朝贵州布政使
明朝鄉試考官